Denzel Curry

Denzelas Rėjus Donas Karis (, g. 1995 m. vasario 16 d.), geriau žinomas kaip Denzelas Karis – amerikiečių reperis ir muzikos atlikėjas.

 Jaunystė 
Denzelas Curry gimė 1995 m. vasario 16 d. Karol Sičio mieste Floridoje. Jis taip pat – karibietiškos ir indėniškos kilmės. Nuo trejų metų susidomėjo menais, vėliau pradinėse klasėse – poezija, o repuoti pradėjo šeštoje klasėje. Nemažai laiko po pamokų praleisdavo jaunimo centruose, kur dalyvaudavo repo kovose. Jis taip pat lankė Majamio dizaino ir architektūros mokyklą porą metų, bet buvo išmestas, tada Denzelas Curry lankė kitą mokyklą gimtajame Karol Sičio mieste. Tuo metu jis pradėjo kurti savo pirmąjį albumą „Nostalgic 64“ dar būdamas mokykloje.https://thesource.com/2014/01/16/nostalgia-denzel-curry-describes-that-old-feeling/

 Karjera 

 2011–2012: pirmieji kūriniai 
Savo pirmąjį projektą King „Remembered Underground Tape 1991–1995“ Denzelas Karis išleido 2011 m. Jis sulaukė populiarumo pogrindžio scenoje, o prie populiarinimo prisidėjo kitas reperis SpaceGhostPurrp. Išleidęs albumą, Denzelas Karis tapo SpaceGhostPurrp grupės „Raider Klan“ nariu.https://web.archive.org/web/20150402164558/https://mishkanyc.com/bloglin/2012/07/05/king-of-the-mischevious-south-a-bloglin-interview-w-denzel-curry

2012 m. jis išleido dar tris projektus: „Mischievous South Vol. 1 Underground Tape 1996“, „Strictly for My R.V.I.D.X.R.S“ ir „Mental Vendetta“. „Mischievous South Vol. 1 Underground Tape 1996“ susilaukė Earl Sweatshirt ir kitų „Odd Future“ grupės narių dėmesio.

„Strictly for My R.V.I.D.X.R.S“ projektas buvo išleistas po to, kai nušautas Trayvon Martin. Juodu su Denzelu lankė tą pačią mokyklą.https://www.nytimes.com/2013/07/14/us/george-zimmerman-verdict-trayvon-martin.html Po šių įvykių Denzelas Karis sukūrė „Strictly for My R.V.I.D.X.R.S“, o įkvėpimo šiam projektui sėmėsi iš Tupaco Shakuro.https://www.complex.com/music/2014/04/who-is-denzel-curry 

2012 m. pabaigoje su vadybininko Mark Maturah pagalba jis išleido savo pirmąjį singlą „Dark & Violent“ SoundCloud puslapyje https://soundcloud.com/denzelcurryph/dark-violent-feat-jk-the

 2013–2014: „Nostalgija 64“ 

„Raider Klan“ grupė iširo – šis įvykis paskatino Denzelą Curry siekti solinės karjeros. 2013 m. rugsėjo 3 d. jiš išleido savo debiutinį albumą „Nostalgic 64“. Prie albumo prisidėjo JK the Reaper, Lil Ugly Mane, vienas iš „Raider Klan“ narių Yung Simmie ir dar keli kiti reperiai.https://soundcloud.com/denzelcurryph/sets/nostalgic-64 Albumas sulaukė teigiamų įvertinimų iš kritikų.https://consequence.net/2013/10/album-review-denzel-curry-nostalgic-64/

 2015–2016: „32 Zel/Planet Shrooms“ ir „Imperial“ 

2015 m. birželio 9 d. Denzelas Curry išleido savo pirmą EP, pavadintą „32 Zel/Planet Shrooms“. Šis taip pat buvo pripažintas tarp kritikų. „Ultimate“ ir „Ice Age“ dainos tapo singlais, pirmoji sulaukė didelio populiarumo. „Ultimate“ dainos klipas Youtube surinko 36 mln. peržiūrų (2021 m. duomenys)https://www.youtube.com/watch?v=dT8dmvAzIqA ir Spotify platformoje buvo perklausytas 170 mln. kartų.https://open.spotify.com/artist/6fxyWrfmjcbj5d12gXeiNV

Jo antrasis albumas „Imperial“ buvo išleistas 2016 m. kovo 9 d. Prie jo taip pat prisidėjo žinomi reperiai Rick Ross ir Joey Bada$$. Buvo išleisti keturi singlai: „Knotty Head“, „ULT“, „Gook“ ir „Zenith“. Albumas buvo įvertintas hiphop žurnalo HipHop DX 3,7/5 ir All Music įvertino 4 žvaigždutėmis iš 5.

2016 m. birželį jis buvo išrinktas XXL žurnalo į „Freshman Class“ sąrašą, kuris leidžiamas kartą per metus, taip siekiama parodyti perspektyviausius reperius. Kartu su kitais išrinktais reperiais Lil Yachty, 21 Savage, Kodak Black ir Lil Uzi Vert jis atliko vadinamą „Freshman Cypher“, kurio įrašas Youtube platformoje surinko 195 mln. peržiūrų.

 2017–2018: 13 ir Ta13oo 
2017 m. kovo 13 d. Curry išleido dainą pavadinimu „Hate Government (demo) savo SoundCloud paskyroje. Per ateinančias savaites jis taip pat išleido dar dvi dainas „Equalizer“ ir Zeltron 6 Billion“ kartu su Lil Ugly Mane. Po to, kai jis išleido šias dainas, prasidėjo gandai dėl artėjančio projekto. Juos tik dar labiau pakurstė Denzel Curry žinutės socialiniuose tinkluose. Ir birželio 25 d. jis išleido antrąjį EP pavadinimu „13“ https://www.xxlmag.com/denzel-curry-13-ep-purchase/. Visos „demo“ dainos buvo įtrauktos į šį EP kartu su dar dvejomis dainomis. 2017 m. rugpjūčio 18 d. Curry išleido singlą pavadinimu „Skywalker“.https://pitchfork.com/reviews/tracks/denzel-curry-skywalker/

Išleidus EP „13“ Curry užsiminė apie savo trečiąjį albumą, kuris buvo pavadintas Ta13oo.https://www.hotnewhiphop.com/denzel-curry-has-surprising-plans-prior-to-ta13oo-release-news.47455.html 2018 m. prieš išleidžiant albumą Curry išleido porą dainų: kartu su ASAP Ferg ir IDK išleido „Kristi“ https://consequence.net/2018/02/asap-ferg-drops-new-song-kristi-yamagucci-featuring-denzel-curry-and-idk-stream/ ir su IDK išleido dainą „Uh Huh“.https://genius.com/Denzel-curry-and-idk-uh-huh-lyrics

2018 m. balandžio 2 d. Curry išleido singlą „Sumo“ https://www.lyricallemonade.com/p/sumo-denzel-curry, kuris vėliau tapo viena iš dainų Ta13oo albume. Tų pačių metų gegužės 24 d. išleido „Percs“ ir liepos 13 d. išleido Clout Cobain. Tą pačią dieną Curry paskelbė, kad artėjantį albumą Ta13oo sudarys trys dalys: Light, Gray ir Dark ir jos bus išleistos liepos 25, 26 ir 27 dienomis. Visi singlai simbolizavo kiekvieną dalį: „Sumo“ – Light, „Clout Cobain“ – Gray ir „Percs“ – Dark. Albumas sulaukė didžiulio populiarumo ir buvo įvertintas kaip vienas iš geriausių repo albumų, išleistų 2018 m.https://www.metacritic.com/music/ta13oo/denzel-curry https://hiphopdx.com/reviews/id.3216/title.review-denzel-currys-ta13oo-is-the-equator-between-hype-substance#signup  https://prettymuchamazing.com/reviews/denzel-curry-ta13oo/ 

 2019-dabar: Zuu ir Unlocked 

2019 m. vasario 14 d. Denzelas Curry pasirodė Triple J radijo stotyje, kurioje atliko Rage Against the Machine dainos „Bulls on Parade“ cover versiją.https://musicfeeds.com.au/news/the-entire-world-is-losing-it-over-denzel-currys-like-a-version/ Ji susilaukė pripažinimo ir Curry pasirodymas užėmė penktą vietą „Triple J hottest 100“ tope metų pabaigoje.https://www.abc.net.au/triplej/hottest100/archive/search/?year=2019

2019 m. gegužės 8 d. Curry išleido dainą „Ricky“, kuri vėliau tapo vienu iš sekančio albumo singlų. Gegužės 22 d. jis išleido dar vieną singlą „Speedboat“ ir paskelbė apie savo albumą, pavadinimu „Zuu“. Jis buvo išleistas gegužės 31 d.https://www.complex.com/music/2019/05/denzel-curry-announces-zuu-album-new-single-speedboat  Albumas buvo įvertintas kritikų, bet nebuvo toks populiarus kaip „Ta13oo“.https://www.metacritic.com/music/zuu/denzel-curry

2020 m. sausio 6 d. Curry išleido projektą „13lood In + 13lood Out“, kurį buvo paskelbęs 2018 m.https://www.youtube.com/watch?v=JlnSGO10IlM

Tų pačių metų vasario 7 d. kartu su prodiuseriu Kenny Beats išleido bendrą projektą „Unlocked“. Projektas neturėjo singlų, o dieną prieš jį išleidžiant buvo sukurtas trumpametražis filmas, kuriame buvo panaudotos projekto dainos.https://www.youtube.com/watch?v=oyIrhGleD9M&t=354s

 Asmeninis gyvenimas 
2014 m. kovo 4 d. jo brolis Treonas Johnsonas mirė nuo tazerio sukeltų komplikacijų. Policininkai pasirodė tada, kai jiems buvo pranešta dėl šuns mušimo metaliniu vamzdžiu. Pirma policija jį apipurškė ašarinėmis dujomis ir vėliau panaudojo tazerį, nors jis dar nebuvo sulaikytas. Treon Johnson mirė po to, kai buvo atvežtas į ligoninę.https://www.local10.com/news/2014/03/04/treon-johnson-dies-hours-after-being-taken-into-custody/  Curry minėjo, kad jo brolis mirė nuo to, kad jam akivaizdžiai sustojo širdis ir jam prasidėjo sepsis nuo tazerio panaudojimo.

Iki 2017 m. sausio jis gyveno viename name kartu su XXXTentacion, ilgamečiu produseriu Ronny J ir kitais įrašų kompanijos C9 nariais. Jis taip pat minėjo, kad jame vienu metu gyveno dvylika žmonių.https://twitter.com/denzelcurry/status/887743588787929088

 Diskografija 

 Studijiniai albumai 

 Nr.  Albumas  Metai 1  Nostalgic 64  2013 2  Imperial  2016 3  Ta13oo  2018 4  Zuu  20195Melt My Eyez See Your Future2022

 Kiti projektai 

 Nr.  Projektas  Metai 1  King Remembered Underground Tape 1991–1995  2011 2  King of the Mischievous South, Vol. 1  2012 3  Strictly 4 My R.V.I.D.X.R.Z.  2012 4  Mental Vendetta  2012 5  32 Zel/Planet Shrooms  2015 6  13  2017 7  13lood 1n + 13lood Out Mixx  20208Unlocked2020

 Šaltiniai 

Kategorija:JAV atlikėjai
Kategorija:Hiphopo atlikėjai
Kategorija:Repo atlikėjai